കൊട്ടാരക്കര ട്രാന്.ഡിപ്പോയില് വെയിറ്രിംഗ് ഷെഡില് ഇരിപ്പിടങ്ങളില്ല കൊല്ലം: ലക്ഷങ്ങള് മുടക്കി കെ.എസ്.ആര്.ടി.സി ബസ് സ്റ്റാന്ഡില് വെയിറ്രിംഗ് ഷെഡ് സ്ഥാപിച്ചിട്ട് വര്ഷങ്ങളായി. എന്നാല് യാത്രക്കാര് ഇപ്പോഴും ഇരിയ്ക്കുന്നത് തറയില്. വെയിറ്രിംഗ് ഷെഡില് ബഞ്ചും കസേരകളും സ്ഥാപിക്കാന് അധികൃതര് മറന്നതിന്റെ ഗതികേടിലാണ് യാത്രക്കാര്. കൊട്ടാരക്കര കെ.എസ്.ആര്.ടി.സി ഡിപ്പോയിലാണ് ഇരിപ്പിടങ്ങളില്ലാത്ത വെയിറ്രിംഗ് ഷെഡ്. 33 ലക്ഷം രൂപ ചെലവില് നിര്മ്മാണം 200708 വര്ഷത്തില് 33 ലക്ഷം രൂപ എം.പി ഫണ്ട് ഉപയോഗിച്ചാണ് ബസ് സ്റ്റാന്ഡില് ബസ് ഷെഡ് എന്ന പേരില് വെയിറ്രിംഗ് ഷെഡ് നിര്മ്മിച്ചത്. സ്റ്റാന്ഡിന്റെ പുറകുവശത്തായാണ് ഇത് നിര്മ്മിച്ചത്. സ്വകാര്യ ബസ് സ്റ്റാന്ഡില് നിന്ന് ആളുകള് എത്തുന്നത് ഈ വെയിറ്രിംഗ് ഷെഡിന് മുന്നിലാണ്. മൈലം, പട്ടാഴി, വെട്ടിക്കവല തുടങ്ങിയ പ്രദേശങ്ങളിലേക്കുള്ള ബസുകള് നിറുത്തുന്നതും ഇതിന് മുന്നിലാണ്. മറ്റ് ബസുകള് കാത്ത് നില്ക്കുന്നവരും തിരക്കുകളില് നിന്നും ഒഴിവാകാന് ഇവിടെയെത്താറുണ്ട്. രോഗികളും വൃദ്ധരുമടക്കം ഏറെനേരം ഇവിടെ ബസ് കാത്ത് നില്ക്കാറുമുണ്ട്. നിന്നുനിന്ന് കാല് കുഴഞ്ഞാല് തറയില് ഇരിക്കാനേ നിവൃത്തിയുള്ളു. ബസ് എത്തുമ്ബോള് പ്രായമായവര് തറയില് നിന്നും എഴുന്നേല്ക്കാന് ബുദ്ധിമുട്ടുന്നതും ഇവിടെ പതിവ് കാഴ്ചകളാണ്. കൊട്ടാരക്കര കെ.എസ്.ആര്.ടി.സി ബസ് സ്റ്റാന്ഡില് നിര്മ്മിച്ച ബസ് ഷെഡ് വേണ്ടത്ര ഗുണകരമായില്ല. എം.പി ഫണ്ടില് നിന്ന് വര്ഷങ്ങള്ക്ക് മുന്പ് 33 ലക്ഷം രൂപ അനുവദിച്ചാണ് ഇത് നിര്മ്മിച്ചത്. ഇത്രനാളായിട്ടും ഇവിടെ യാത്രക്കാര് വെറുംതറയില് ഇരിക്കേണ്ട സ്ഥിതി ഗതികേടുതന്നെയാണ്. അടിയന്തരമായി ഇരിപ്പിടങ്ങള് ഒരുക്കണം. ദിനേഷ് മംഗലശേരി, പൊതുപ്രവര്ത്തകന്